

**RESOLUSI**

**PERSIDANGAN MEJA BULAT BELIA (RTD)**

**TAJUK: PEMERKASAAN WANITA DALAM SUKAN DI MALAYSIA**

Seramai 257 orang peserta program RTD, Pemerkasaan Wanita Dalam Sukan Di Malaysia bertempat di Dewan Kampo, Pusat Belia Antarabangsa (IYC) anjuran **Institut Penyelidikan Pembangunan Belia Malaysia (IYRES), Kementerian Belia dan Sukan (KBS) Malaysia** pada **19 November 2019** dengan ini bersetuju menerima/mencadangkan **16 perkara** berikut untuk tindakan pihak **kerajaan, organisasi/ institusi kekeluargaan, persatuan sukan, belia wanita dan media** seperti berikut:

**PERANAN KERAJAAN**

1. **DISARANKAN** ekosistem budaya sukan sedia ada dijadikan lebih *visible*, selamat dan lebih aksesibel bagi meningkatkan penglibatan wanita dalam sukan.
2. **DISYORKAN** untuk mewujudkan kuota kepada pasukan atlet wanita untuk menyertai kejohanan di peringkat antarabangsa.
3. **DISARANKAN** penglibatan lebih ramai pegawai/ jurulatih/ pentadbir sukan dalam kalangan wanita yang terlatih.
4. **DICADANGKAN** supaya dasar sukan dan dasar berkaitan diimplementasi dengan berkesan dan secara berterusan.
5. **DISYORKAN** untuk mewujudkan lebih banyak pertandingan sukan di peringkat kebangsaan khusus kepada golongan wanita (sukan wanita peringkat kebangsaan).
6. **DISYORKAN** bagi mengkaji semula dasar pendidikan khusus kepada para pelajar dalam kalangan atlet.

**PERANAN WANITA**

1. **DISARANKAN** agar setiap wanita memahami peranan masing-masing dan yakin dalam memperkasakan diri untuk terlibat dalam aktiviti fizikal dan sukan sekalipun sebagai seorang ibu, isteri dan anak.
2. **DIGESA** menjadi seorang proaktif dalam merebut peluang untuk melibatkan diri dalam apa jua aktiviti fizikal dan acara sukan yang dianjurkan.
3. **DISARANKAN** agar wanita meningkatkan kesedaran mengenai kepentingan bersukan dan secara tidak langsung menyumbang kepada kesejahteraan keluarga dan komuniti.
4. **DISARANKAN** wanita berperanan sebagai ejen pendidik dalam institusi kekeluargaan mengenai kepentingan untuk wanita bersukan.

**PERANAN ORGANISASI/ INSTITUSI KEKELUARGAAN, PERSATUAN SUKAN DAN MEDIA**

1. **DISARANKAN** majikan menetapkan pekerja wanitaterlibat dalam aktiviti fizikal atau sukan sekurang-kurang 30 minit sehari di tempat kerja dan memberikan insentif bersesuaian di atas penglibatannya.
2. **DICADANGKAN** supaya membudayakan kesaksamaan gender (*Gender inequality*) dalam penglibatan sukan.
3. **DISARANKAN** agar media mesra mengetengahkan berita pencapaian wanita dalam sukan dari perspektif pengurusan sukan, sukarelawan, sokongan keluarga dan sebagainya.
4. **DICADANGKAN** agar mewujudkan *smart partnership* antara organisasi sukan di peringkat negeri dan sekolah bagi menggalakkan penyertaan wanita dalam sukan.
5. **DICADANGKAN** agar diwujudkan medium untuk bersuara bagi mendapat infomasi yang tepat dan juga untuk menyalurkan maklumat, informasi serta aduan mengenai sukan dan wanita.
6. **DISARANKAN** bagi mewujudkan sekolah/institusi bagi atlet berkeperluan khas bagi melahirkan lebih ramai atlet paralimpik Malaysia.